Плоштад Македонија - Википедија

# Плоштад Македонија

### Од Википедија, слободна енциклопедија

Денешниот плоштад Македонија бил изграден во периодот од 1920 до 1940 г. во Скопје и бил урбанистички оформен и архитектонски обликуван со значајните објекти: зградата на „Народната банка" со мермерни фасади, монументалниот „Офицерски дом", „Ристиќева палата", „Палата Мазура" и др. Плоштадот немал име сè до влегувањето на Македонија во ФНРЈ, кога плоштадот го добива името Маршал Тито. Првин, тоа било проширен дел од улицата на десната страна од Стариот мост, која го поврзувала левиот дел на градот со првата железничка станица во Скопје, а кој служел и како пазар.

Денешниот плоштад е еден од трите концепирани плоштади на десната страна од реката Вардар со првите урбанистички проекти за модерно Скопје во почетокот на минатиот век. Трите плоштади биле структурно поврзани со улични мрежи, имитирајќи "необарокни" или "париски" елементи и теми по урнек на тогашните "урбанистички каталози". Замислата за "трилинг на плоштади", како мрежно јадро во централната структура на градот со тек на времето е изменета, потоа и девастирана.

До земјотресот во 1963 година плоштадот е дограден со два значајни објекта: Стоковната куќа и палата "Пелистер". По земјотресот формално и содржински состојбата фатално е изменета и осиромашена.

Реновираниот плоштад по 2003

Во 2003 година од Плоштадот Македонија била отстранета старата коцка, целосниот приод и изглед модифицирани, користејќи гранитни плочи и дел од старата коцка со цел да се долови дел од неговата историја. Почетниот дел на плоштадот е обележан со цветен круг кој треба во иднина да се трансформира во голема фонтана.

Преземено од "http://mk.wikipedia.org../../../%D0%BF/%D0%BB/%D0%BE/%D0%9F%D0%BB%D0%BE%D1%88%D1%82%D0%B0%D0%B4_%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0_4916.html"

Категории: Скопје | Скопски знаменитости

##### Views

- Статија
- Разговор
- Тековна верзија

##### Пребарај